
Käesolev dokument on esitatud Vabariigi Valimiskomisjoni e-posti aadressile info@valimised.ee  


	AVALDUS
Seoses elektroonilise valimissüsteemi kinnitamisega

	


	AVALDUSE ESITAJAD:
	1. Martin Helme 

Avaldaja on Riigikogu XV koosseisu liige. 
Aadress: Toompuiestee 27, Tallinn 
E-post: martin.helme@riigikogu.ee  

	

	TAOTLUSED:
	1. Jätta kinnitamata valijarakenduste loomine levinumate opsüsteemide jaoks, st ei kinnitataks elektroonilise hääletuse kasutamist, kuna jätkuvalt on lahendamata turva- ja õiguslikud probleemid. Samuti ei ole valitsus toonud riigikogu ette ODIHR raportis ette pandud muudatusi e-valimiste vaadeldavuse ja turvalisuse tagamiseks; 

2. Edastada käesolev avaldus viivitamata ka Riigi valimisteenistusele teadmiseks. 



ASJAOLUD
 


29.10.2026 toimuval VVK koosolekul on päevakorras kõigepealt punkt „Operatsioonisüsteemide määramine valijarakendusele ja hääle kontrollrakendusele 2027. a Riigikogu valimistel“ ja sellest hiljem punkt „E-ITS vaheauditi tutvustamine“. Sisuliselt otsustatakse, kas 2027 aasta riigikogu valimistel kasutada elektroonilist valimist ehk e-hääletust.
Avaldaja on seisukohal, et e-hääletuse turvalisuse probleemid on lahendamata. Võrreldes 2023. aasta ja 2025 aasta valimistega ei ole e-hääletuse rakendust põhiolemuses muudetud. OSCE ODIHR 2025 aasta ja varasemate aastate raportites tehtud ettepanekud on valdavas osas seadusandlikul tasandil tegemata. Lisandunud on väliseid ja sõltumatuid uuringuid, mis demonstreerivad e-valimiste süsteemi avatust rünnetele ja manipulatsioonidele. (ANU teadlased Tingfeng Yu ja Thomas Haines).
[bookmark: _Hlk162352393]Arusaamatu on VVK päevakorra järjekord, mis näeb ette kõigepealt e-hääletuse kehtestamise ja alles seejärel asub tutvuma e-hääletuse turvaauditiga. Jääb mulje, et e-hääletuse korraldamise otsus on ette ära otsustatud ning formaalne, mitte sisuline. RKVS § 48 kohustab VVK-d tegema riskianalüüsi, turvameetmete auditit, tehnilist läbistustesti ja riskikäsitlusplaani. Päevakorra neljas punkt on kõigest vaheaudit ning sellegi dokumendi arutamine toimub pärast riigikogu valimisteks operatsioonisüsteemide valijarakenduse määramist. Ilma eelnimetatud riski- ja turvameetmete olemasoluta ning ilma nende sisulise hindamiseta VVK koosolekul ei luba seadus esimeses päevakorrapunktis ette nähtud otsust teha.

[bookmark: _Hlk162351492]KOKKUVÕTE JA TAOTLUS 


Eeltoodust tulenevalt palub avaldaja Vabariigi Valimiskomisjonil: 

jätta operatsioonisüsteemide määramine valijarakendusele ja hääle kontrollrakendusele 2027. a Riigikogu valimistel määramata, kuna e-hääletuse turvaprobleemid ei ole valimiste korraldamiseks lahendatud; 

edastada käesolev avaldus viivitamata ka riigi valimisteenistusele teadmiseks. 

MENETLUSLIKUD KÜSIMUSED 

Käesolev avaldus esitatakse enne VVK koosolekut, et Vabariigi Valimiskomisjonil oleks võimalik käesolevas avalduses toodud asjaoludega arvestada enne otsuse tegemist. HMS § 6 uurimispõhimõtte ning haldusorgani üldise hoolsuskohustuse kohaselt on VVK-l kohustus käesolevas avalduses tõstatatud õiguslikku takistust sisuliselt kaaluda, mitte jätta see arutamata. 

Avaldaja esitab käesoleva avalduse enda kui Riigikogu liikme nimel ja allkirjaga, ilma lepingulise esindajata. Palume kõik vastused ja menetlusdokumendid edastada Martin Helme e-posti aadressile: martin.helme@riigikogu.ee.


Lugupidamisega 

/allkirjastatud digitaalselt/ 
Martin Helme 

